Fiskeldi stefnir í 25 milljarða króna 8. janúar , 2020 Útflutningsverðmæti eldisafurða nam rúmlega 2,9 milljörðum króna í nóvember , eða sem nemur tæpum 100 milljónum króna fyrir hvern einasta dag mánaðarins . Það er næstmesta verðmæti í einum mánuði , en hæst fór það í október , tæplega 3,1 milljarð króna . Miðað við sama tíma árið 2018 er um ríflega tvöföldun að ræða , bæði í krónum talið og erlendri mynt . Gengi krónunnar var að jafnaði um 2% sterkara í nóvember en í sama mánuði árið á undan . Þetta má sjá í tölum sem Hagstofa Íslands birti í morgun . Mestu munar um eldislaxAlls var fluttur út eldislax fyrir um 2,4 milljarða króna í nóvember , sem er um 151% aukning frá nóvember árið 2018 . Komið upp í rúma 23 milljarðaÁ fyrstu 11 mánuðum nýliðins árs er útflutningsverðmæti eldisafurða komið upp í rúma 22,9 milljarða króna . Slíkur ábati ætti að vera enn augljóslegri eftir þau áföll sem dundu yfir stærstu útflutningsgreinar landsins á nýliðnu ári og áhrif þeirra á þjóðarbúið . Gefur því auga leið að ofangreind þróun í fiskeldi er afar kærkomin búbót við útflutningsflóru þjóðarbúsins . Það er þó enn sem komið er smátt í sniðum , miðað við stóru útflutningsgreinarnar þrjár , það er ferðaþjónustu , sjávarútveg og álframleiðslu , en í því felast mikil tækifæri til verðamætasköpunar í framtíðinni og þar með að auka útflutningstekjur .